open-index/open-wikipedia-markdown huggingface dataset:
פלורן סינמה פונגול

**פלורן סינמה פונגול** (בצרפתית: **Florent Sinama Pongolle**, נולד ב-20 באוקטובר 1984 בסן-פייר, ראוניון) הוא כדורגלן עבר צרפתי ששיחק בעמדת החלוץ.

## קריירת מועדונים
אחרי שהתחיל לשחק באקדמיית הנוער של המועדון הצרפתי לה הבר, נרכש פונגול על ידי ליברפול בשנת 2001, יחד עם בן דודו אנתוני לה טאלק, על ידי המאמן ז'ראר הוייה. הוייה התרשם מכישוריו של פונגול, לאחר שהציג יכולת טובה מאוד במהלך אליפות אירופה לנבחרות עד גיל 16, ואליפות העולם לנבחרות עד גיל 17 ב-2001. בטורניר אליפות העולם לנבחרות נערים, פונגול זכה בתואר השחקן המצטיין, ויחד עם נבחרת צרפת הצעירה זכו בתואר. למרות שנרכש על ידי ליברפול, נשאר פונגול לשחק בלה האבר למשך שנתיים כמושאל.

אחרי שחזר לליברפול, פונגול הפגין את יכולת הכיבוש הטובה שלו לאחר שכבש שערים רבים וחשובים עבור קבוצתו, ביניהם שערים חשובים במסגרת גביע ה-FA בעונת 2005-2006 נגד לוטון טאון, שסייעו לליברפול לזכות בסיום העונה בגביע, כמו גם שער חשוב נגד ריאל בטיס הספרדית באותה העונה. ב-31 בינואר 2006, פונגול הושאל למועדון הפרמייר ליג בלקברן רוברס, עד לסיום אותה העונה.

ב-30 באוגוסט 2006, סינמה פונגול חתם על חוזה לעונה אחת במועדון הספרדי רקראטיבו ולבה, עם אפשרות להארכה של שנתיים. ב-4 במאי 2007, המועדון האנדולסי, הכריז שפונגול חתם בשורותיו על מימוש הארכת חוזהו עד לשנת 2011, תמורת 4 מיליון אירו. במהלך שתי עונותיו ברקראטיבו סיים פונגול כמלך השערים של הקבוצה, עם 12 כיבושים בעונתו הראשונה, ו-10 בשנייה.

ב-2 ביולי 2008, סינמה פונגול חתם על חוזה לארבע שנים במדי אתלטיקו מדריד, תמורת סכום של כ-10 מיליון אירו. למרות שהובא כמחליף לחלוצי ההרכב של המועדון דייגו פורלאן וסרחיו אגוארו, פונגול נהנה מפציעתו של האורוגוואי וכבש 4 שערים בחמשת משחקיו הראשונים בקבוצה. מאוחר יותר, הוא זכה לדקות משחק כקשר קיצוני בשל פציעתו ומספר הרחקות שספג קפטן המועדון מקסי רודריגז.

ב-5 בספטמבר 2012 חתם לשנתיים ברוסטוב. ערך את הופעת הבכורה שלו במדי הקבוצה ב-16 בספטמבר בניצחון 0:1 על דינמו מוסקבה. ב-23 בספטמבר סינמה הבקיע את שערו הראשון במדי רוסטוב בהפסד 3-1 מספרטק מוסקבה.

## נבחרת לאומית
לזכותו של פונגול הופעה 1 במדי נבחרת צרפת הבוגרת בשנת 2008.

## תארים
;קבוצתיים
* גביע העולם עד גיל 17 - 2001 (צרפת עד-17)
* ליגת האלופות - 2004/05 (ליברפול)
* הסופר קאפ האירופי - 2004/05 (ליברפול)
* הגביע האנגלי - 2005/06 (ליברפול)
* הגביע הרוסי - 2013/14 (רוסטוב)
;אישיים
* הכדורגלן המצטיין בגביע העולם עד גיל 17  - 2001
* מלך השערים בגביע העולם עד גיל 17  - 2001

## קישורים חיצוניים

* סטטיסטיקות ופרופיל באתר התאחדות הכדורגל הרוסית 
* דף השחקן באתר הרשמי של רוסטוב 

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני ליברפול
קטגוריה:כדורגלני לה האבר
קטגוריה:כדורגלני בלקברן רוברס
קטגוריה:כדורגלני רקראטיבו ולבה
קטגוריה:כדורגלני אתלטיקו מדריד
קטגוריה:כדורגלני ספורטינג ליסבון
קטגוריה:כדורגלני רוסטוב
קטגוריה:כדורגלני שיקגו פייר
קטגוריה:כדורגלני לוזאן
קטגוריה:כדורגלני דנדי יונייטד
קטגוריה:כדורגלני נבחרת צרפת
קטגוריה:צרפתים שנולדו ב-1984
מרים (גופן)

שמאל|ממוזער|הערך "מרים (גופן)" בוויקיפדיה, בכתב מרים
**מרים** (בכתיב לועזי: **Miriam**) הוא גופן עברי נפוץ אשר עוצב בשנת 1908 על ידי רפאל פרנק, מי שעיצב בין השאר גם את הגופן פרנק ריהל. 

גופן "מרים" מתאפיין בעיצוב פשוט ובעובי קו אחיד, בסגנון "Sans serif" (חסר תגים). נעשה בו שימוש רב בכתיבת טקסטים שונים על גבי מדיה דיגיטלית ומודפסת. גופן זה אף משמש כברירת מחדל בגרסה העברית של תוכנות מחשב שונות (לדוגמה: Windows Live Messenger).
כיום הוא נפוץ בעיקר בגרסה שעיצב שמואל גוטמן – Guttman Miryam, המופצת עם תוכנת אופיס של מיקרוסופט.

קטגוריה:גופנים עבריים
משה סלקטר

**משה סלקטר** (נולד ב-3 בדצמבר 1961) הוא כדורגלן עבר ישראלי ששיחק בעמדת החלוץ. סלקטר שיחק בעיקר במכבי חיפה, ונודע בשל יכולתו הטובה בנגיחות ומשחקו ההוגן.

## קורות חייו
סלקטר נולד בישראל ליעקב סליקטר, יליד בולגריה, ולכוכבא, ילידת טורקיה. הצטרף למועדון מכבי חיפה כבר בגיל 8, ושיחק בקבוצות הצעירות השונות של המועדון. הוא החל את דרכו כבלם, ומאוחר יותר הועבר לעמדת הקשר. הוא החל לשחק בקבוצת הנוער של מכבי חיפה בשנת 1977, והועבר על ידי מאמנה ג'וני הרדי לעמדת החלוץ. בעונתו הראשונה בקבוצה הוא כבש 34 שערים, וסייע לה לזכות באליפות ליגת הנוער בפעם השנייה בתולדותיה וכן בגביע המדינה לנוער. משחקו המפורסם ביותר מאותה תקופה הוא הדרבי של חיפה בין קבוצות הנוער, שבו כבש ארבעה שערים.

ב-6 בינואר 1979 ערך סלקטר את הופעת הבכורה שלו בקבוצה הבוגרת של מכבי חיפה, במשחק מול הכח רמת גן, כאשר הקבוצה שיחקה בליגה הארצית. גיוסו לצבא ההגנה לישראל מאוחר יותר פגעה מעט ביכולתו ככדורגלן. הוא התגלה כשחקן כשרוני באותה תקופה, ובין היתר כבש שער ממרחק של 40 מ' בחצי גמר גביע המדינה ב-1981 מול בני יהודה, שלא עזר לחיפה להעפיל לגמר.

סלקטר כיהן כקפטן נבחרת הנוער, ומאוחר יותר זומן לנבחרת הצעירה של ישראל, אך שיחק במדיה פעמיים בלבד. בשנת 1982 הגיע למכבי חיפה המאמן ג'ק מנסל, שלא האמין ביכולתו של סלקטר כחלוץ, ובעקבות כך ניפה אותו מסגל הקבוצה. לאחר פיטוריו של מנסל והגעתו של ג'וני הרדי במקומו, הוחזר סלקטר לסגל והחל להנהיג את הקבוצה.

בשני מחזורי הסיום של עונת  כבש סלקטר שערים חשובים, מול הפועל יהוד ומכבי רמת עמידר, שהובילו לזכייתה של מכבי חיפה לראשונה בתולדותיה באליפות הליגה העליונה (אז "הליגה הלאומית"); זאת למרות יתרון של 13 נקודות לזכותה של בית"ר ירושלים קודם לכן. בעקבות יכולתו הטובה הוא אף זומן לנבחרת ישראל, ושיחק במדיה לראשונה מול נבחרת אורוגוואי. בעונת  הוא פיתח שותפות יעילה בחוד ההתקפה של מכבי חיפה יחד עם זאהי ארמלי ורוני רוזנטל, שהובילה את מכבי חיפה לזכייה נוספת באליפות. בנוסף הוא סיים כמלך השערים של הקבוצה בעונה זו, עם 16 שערים, ואף זכה בתואר כדורגלן העונה של מעריב.

לאחר סכסוך עם המאמן שלמה שרף, סלקטר עבר לבית"ר ירושלים בשנת 1987 תמורת 115 אלף דולר. הוא כבש ארבעה שערים בלבד במדי בית"ר, ועל כן הושאל עוד באמצע העונה להפועל כפר סבא, בה כבש שער אחד בלבד. הוא חזר למכבי חיפה בשנת 1989, אך לא הרבה לשחק ובעקבות כך עבר למכבי עכו מליגה א', וסייע לה לעלות לליגה הארצית. לאחר מכן פרש ממשחק פעיל ומונה לזמן קצר למאמן קבוצת הנוער של מכבי חיפה.

לאחר פרישתו החל סלקטר לעבוד במשטרת ישראל. ב-2009 השתתף סלקטר בטורניר הוקרה שנערך לכבוד קבוצת האליפות הראשונה של מכבי חיפה. הוא נחשב לאחד מהשחקנים המצטיינים בהיסטוריה של המועדון.

## תארים
;מכבי חיפה:
* אליפות ישראל (2): 1983/1984, 1984/1985
* אלוף האלופים: 1984
* גביע ליליאן: 1984

;תארים אישיים
* כדורגלן העונה בישראל: 1984/1985

## קישורים חיצוניים

* 

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:חיפה: כדורגלנים
קטגוריה:כדורגלני מכבי חיפה
קטגוריה:כדורגלני בית"ר ירושלים
קטגוריה:כדורגלני הפועל כפר סבא
קטגוריה:כדורגלני מכבי עכו
קטגוריה:כדורגלני נבחרת ישראל
קטגוריה:שוטרים ישראלים
קטגוריה:ישראלים שנולדו ב-1961
בומברדיה דאבל דק קוץ'

[שמאל|ממוזער|250px|בומברדיה דאבל דק קוץ' ב[מסילת איילון|מסילת האיילון]]
שמאל|ממוזער|250px|שתי רכבות בומברדיה דאבל דק קוץ' בתל אביב
שמאל|ממוזער|250px|בומברדיה דאבל דק קוץ' של הרכבת הדנית בתחנה בקופנהגן
[ממוזער|250px|בומברדיה דאבל דק קוץ' במתחם הדיור של [רכבת ישראל בבאר שבע צפון, מרץ 2020]]
**בומברדיה דאבל דק קוץ**' (אנגלית **Bombardier Double-deck Coach** - "קרון נוסעים דו-קומתי מבית בומברדיה") היא רכבת מו־דו דו־קומתית לנוסעים, תוצרת חברת בומברדיה הקנדית.
## משתמשים
דגם זה נמצא בשימוש במספר חברות רכבת באירופה ובצפון אמריקה. הרכבת הגרמנית (DB) רכשה למעלה מאלף יחידות מהדגם מאז שנת 1992, והרכבת הדנית (DSB) רכשה ממנו 67 קרונות בסך הכל החל ב־2001. הדגם נמצא גם בשימושה של רכבת ישראל שרכשה 146 קרונות ממנו מאז שנת 1999. רובם נבנו בגרמניה וחלקם הורכבו במפעל רמתא של התעשייה האווירית. בשנת 2010 הוזמנו 78 נוספים שסופקו החל מסוף 2011. נכון לשנת 2020 פועלים ברכבת ישראל כ-500 קרונות בערך מסוג זה. הקרונות שבשימוש רכבת ישראל ערוכים בדרך כלל במבנה של שתיים עד חמש יחידות רגילות וקרון ניהוג וכוח, וכן קטר. בשנת 2019 נוספו למצבת רכבת ישראל קטרי בומברדייה טראקס רבי עוצמה חשמליים. אלו מסוגלים לגרור עד שבע יחידות רגילות וקרון ניהוג שבו אין גנרטור מכיוון שהחשמל לרכבת בתצורה זו מסופק ישירות מן הקטר. בשל כך קרונות הניהוג שמסופקים החל משנת 2019 אינם כוללים גנרטור.

## מפרט טכני

## ראו גם
* ציוד נייד ברכבת ישראל

## קישורים חיצוניים

* הדגם באתר בומברדיה 
* 

## הערות שוליים

קטגוריה:ציוד רכבות נייד
דאבל דק קוץ'
קטגוריה:קרונות נוסעים של רכבת ישראל
באנר

שמאל|ממוזער|250px|ממדים סטנדרטיים של באנרים בדפי אינטרנטשמאל|ממוזער|120px|באנר אנכי
שמאל|ממוזער|460px|דוגמה לבאנר אופקי

**מוֹדָעָת באנר** (באנגלית: **Web banner**, או **banner ad**, בעברית: **מוֹדָעָת [[פרסום באינטרנט]]**) היא מודעה בדף באתר אינטרנט, בעיקר מודעות מילוליות או לחלופין ויזואליות-גרפיות; המשמשות לפרסום, ומטרתן פעמים רבות למשוך גולשים מהדף שבו מופיע הבאנר בלחיצה על הקישור שמעביר אותם ישירות לאתר החיצוני של המפרסם.

מודעות באנר מורכבות בדרך כלל מקובצי תמונה או סרטוני פרסומת, וכן מאמצעי מולטימדיה המפעילים טכנולוגיות כמו Java, Microsoft Silverlight, אדובי פלאש ו-shockwave. מודעות המשתמשות באמצעים אלו, כוללות  בדרך כלל גם אנימציה, קול, ווידאו, שנועדו למשוך את תשומת לב הגולשים בצורה אפקטיבית יותר למודעה.

התשלום עבור באנר מתבצע בדרך כלל במודל CPM, כלומר, המפרסם משלם למפעילי האתר שבו מופיע הבאנר, על פי כמות החשיפות שהבאנר קיבל. מודלים נוספים לתשלום הם ה-CPC, על פיו המפרסם משלם בהתאם לכמות האנשים שהקליקו על הבאנר, ומודל המקובל פחות, ה-CPL, שלפיו משלם המפרסם לאתר שבו מופיע הבאנר, רק אם הפרסום הניב עסקה. 

יש המותחים ביקורת על האופן בו הבאנרים מפריעים לחוויית הגלישה, וחושפים את הגולשים לתוכן פרסומי ללא הסכמה מראש. עוד קובלים המבקרים על בזבוז רוחב הפס שנגרם מפרסום מודעות הבאנר. ישנן תוכנות המאפשרות מניעה של חלק מהיישומים המופעלים על ידי הבאנרים, ומרבית הדפדפנים הקיימים כיום בשוק, מספקים אפליקציות כאלה כחלק מובנה בדפדפן.
 
השם באנר נגזר מהעובדה שמודעות אלו בדרך כלל מופיעות ברצועות צרות הדומות בצורתן לפס (Banner באנגלית).

## ראו גם
* שיווק באינטרנט
* פרסום באינטרנט
* פופ אפ
* עיוורון כרזות

## קישורים חיצוניים

*סיני גז, אופן הייצוג של נשים בפרסומות רשת ובאנרים במרחב האינטרנט הישראלי, עבודה סמינריונית, האוניברסיטה הפתוחה

קטגוריה:עיצוב אתרי אינטרנט
קטגוריה:שיווק באינטרנט
קטגוריה:מדיה פרסומית
יוהאן יואכים בכר

**יוהאן יואכים בכר** (בגרמנית: **Johann Joachim Becher**; 6 במאי 1635 - אוקטובר 1682) היה רופא ואלכימאי גרמני, ממבשרי הכימיה, מלומד והרפתקן. בכר ידוע במיוחד בזכות פיתוח תאוריית הפלוגיסטון.

בכר נולד בעיר שפייר. אביו, כומר לותרני, נפטר כאשר יוהאן היה ילד, והותיר אחריו אלמנה ושלושה ילדים. כאשר היה בן 13 מצא עצמו בכר אחראי לפרנסתו שלו, ולפרנסת אימו ואחיו. הוא למד ועסק במספר מלאכות יד, הקדיש את לילותיו ללימודים מגוונים, והרוויח מעט בהוראה. בשנת 1654, בגיל תשע-עשרה, פרסם בשם הבדוי סולינוס זלצתל ספר בשם *De potentissima philosophorum medicina universali, lapis philosophorum trismegistus dicta*, ספר רפואה המבוסס על האלכימיה, שעסק באבן החכמים ככלי לריפוי כל מחלה.

ב-1660 פרסם את ספרו *Metallurgia*; ושנה לאחר מכן את החיבור *Character pro notitia linguarum universali*, בו כלל 10,000 מילים לשימוש כשפה מתוכננת אוניברסלית. המילון כולל ערכים בלטינית, שלכל אחד מוצמד מספר. בשפה המתוכננת הייתה כל מילה אמורה להיות מיוצגת על ידי שלישיית מספרים: מספרה במילון, וכן שני מספרים נוספים לציון תפקידה במשפט. ניתן לראות בעבודה זו, לצד עבודות נוספות מאותה תקופה (למשל מילונו של ג'ון וילקינס) כמבשרות מוקדמות של המחקר בתרגום מכונה. המילון של בכר מומש בתוכנת מחשב שנכתבה ב-1962.

ב-1663 פרסם את ספרו *Oedipum Chemicum*, וספר על חיות, צמחים ומינרלים, *Thier- Kräuter- und Bergbuch*.

הסופר ביל ברייסון כתב בנושא:
:"מקובל לומר כי ראשיתה של הכימיה כמדע רציני ומכובד הייתה ב-1663, כאשר רוברט בויל מאוקספורד פרסם את The Sceptical Chymist - העבודה הראשונה שהבחינה בין כימאים לאלכימאים - אך היה זה מעבר איטי ולעיתים קרובות לא-יציב. עד למאה ה-18 מלומדים, באופן מוזר, חשו בנוח בשני המחנות - כמו הגרמני יוהאן בכר, שהפיק עבודה מפוכחת וללא-דופי במינרולוגיה, בשם *Physica Subterranea*, אך גם היה בטוח שבהינתן החומרים המתאימים, יוכל להפוך עצמו לבלתי נראה."

## חוקר נודד
ב-1660 קיבל תואר דוקטור לרפואה מאוניברסיטת מיינץ. ב-1666 מונה לפרופסור לרפואה באוניברסיטת מיינץ ורופא לארכיבישוף-נסיך בוחר. באותה שנה התמנה גם לתפקיד חבר-מועצה למסחר בווינה, שם קיבל את התמיכה החשובה של הרוזן זינצנדורף, ראש ממשלה וחצרן לאופולד הראשון, קיסר האימפריה הרומית הקדושה. בכר נשלח למשימה מטעם הקיסר להולנד, שם כתב בעשרה ימים את *Methodus Didactica*, ולאחר מכן את *Regeln der Christlichen Bundesgenossenschaft* ו-*Politischer Discurs von den eigentlichen Ursachen des Auf- und Abnehmens der Städte, Länder und Republiken*. ב-1669 פרסם את ספרו *Physica subterranea*, ובאותה שנה עסק עם הרוזן של הנאו (Hanau) בתוכנית ליישוב חלקת אדמה גדולה בין נהרות האורינוקו והאמזונאס.

באותה עת התמנה גם לרופא של הנסיך הבוחר של בוואריה; אך ב-1670 היה שוב בווינה, שם ייעץ להקמת מפעל משי והציג תוכניות להקמת חברה גדולה לסחר עם ארצות השפלה, ולכריית תעלה שתחבר בין הריין והדנובה. בשנת 1678 נסע לאנגליה, ובחן מכרות בסקוטלנד וקורנוול. הוא נפטר באנגליה, באוקטובר 1682.

## לקריאה נוספת

*


## קישורים חיצוניים

* 

## הערות שוליים

קטגוריה:כימאים גרמנים
קטגוריה:רופאים גרמנים
קטגוריה:אלכימאים
קטגוריה:סגל אוניברסיטת מיינץ
קטגוריה:יוצרי שפה מתוכננת
קטגוריה:ילידי 1635
קטגוריה:נפטרים ב-1682
בית הכט

**בית תרבות ואמנות ע"ש ראובן ואדית הכט** (לשעבר "**בית רוטשילד**") הוא מבנה המשמש כמרכז תרבות ואמנות במרכז הכרמל שבעיר חיפה. הבית ממוקם בשדרות הנשיא 142, במתחם מרכז רפפורט, הכולל גם את אודיטוריום חיפה וסינמטק חיפה.

## היסטוריה
הבניין נבנה בסגנון טמפלרי ב-1893 על ידי משפחת פרוס מגרמניה, בשכונת הטמפלרים כרמלהיים. הוא שימש תחילה כבית מלון. ב-1904 נמכר הבניין לכומר מרטין שניידר, שהפך אותו לאכסניה למסיונרים. ב-1908 הוא נמכר למיסיונרית אנגליה מנצרת, פרנסיס ניוטון. ניוטון הסתכסכה עם שכניה היהודים, ולבסוף עזבה את הארץ ב-1938 והבריטים אסרו עליה לחזור בעקבות פרסום שכתבה נגד הציונות. ביולי 1920 התאכסן המלך פייסל לתקופה קצרה מאוד בבית, אחרי תבוסתו בקרב מייסלון. פייסל הגיע לשם עם תריסר עוזרים, 25 נשים, 175 שומרי ראש, שתי מכוניות, 25 סוסים ומטען במשקל 4 טונות.

ב-1948 נרכש הבית על ידי ג'יימס דה רוטשילד, והוא שיכן בו את משרדי חברת ההתיישבות היהודית שלו פיק"א. במהלך מלחמת העצמאות שוכנו בבית משפחות מקיבוץ אילון שפונו לחיפה במהלך הקרבות.

ב-1959 העבירה משפחת רוטשילד את הבית לרשות עיריית חיפה. מאז נודע הבית בשם "בית רוטשילד", ושימש כמרכז קהילתי לתושבי חיפה, בו הוצעו מגוון חוגי תרבות ואמנות. בשנות ה-60 הוספו לבניין אולם ודוכן קופות (ובכך נפגם, מעט, המבנה הטמפלרי). פרופ' יעקב מלכין היה המנהל הראשון של בית רוטשילד וסגנו היה מיכאל קשטן, המנהל השני היה שמעון גפן.

בשנות ה-90 עלה הצורך לשפץ את בית רוטשילד, ועיריית חיפה חיפשה מקורות מימון, לאחר שלא הוצע מימון ממשפחת רוטשילד. במקביל, הועבר לרשות העירייה "בית הכט" המקורי הממוקם ברחוב היובל 3 בשכונת הכרמל הצרפתי - ביתם של ראובן הכט ורעייתו אדית, שנפטרו בשנות ה-90. העירייה התקשתה לתחזק את הבית, והציעה לקרן הכט למכור את בית הכט לאדם פרטי, ובכספי המכירה לשפץ את בית רוטשילד במרכז הכרמל. בשנת 2001 החל פרויקט שיפוץ ושימור הבית, במימון קרן הכט, הקרן לחיפה ועיריית חיפה. ב-2002 נחנך הבניין, ובהסכמת משפחת רוטשילד, הוסב שמו ל"בית הכט", ע"ש ראובן ואדית הכט.

בשנת 2005 הוקם "תיאטרון הסטודיו" בקומה העליונה של הבית, ובו מתקיימות הצגות מוזמנות של יוצרים מכל הארץ, הצגות מקוריות של אמנים מקומיים שהקימו אותו, הצגות של תיאטרון הטכניון ועוד.

בעשור השני של המאה ה-21 משמש המבנה כמרכז תרבות ואמנות, ומתקיימים בו תערוכות, קונצרטים, הרצאות, חוגים וסדנאות.

### מרתף 10
בתחילת שנות ה-70 יזם הרב ברנרד הוך, מנהלו של ארגון "בית הלל" ודיקן הסטודנטים באוניברסיטת חיפה, את הקמתו של מועדון סטודנטים בסגנון "בית תה" במרתף בית הכט.

המועדון (אם כי בשנת 2000 עבר לרחוב ירושלים בהדר עקב הפסקת התמיכה מצד בית הלל), הפך לאבן שואבת לסטודנטים, בייחוד בערבי שבת, בהם ניגן ד"ר אורי אייזנצוויג על הפסנתר גרסאות משלו לשירים מוכרים.

ליד המועדון, על המדשאה, פרחה בשנות ה-70 וה-80 קבוצת צעירים, אנשי שמאל ברובם, שהפכו את המקום למועדון ויכוחים, תוך התחמקות מתמדת מאנשי מפלג הסמים.

## קישורים חיצוניים

* בית הכט, באתר האינטרנט של אתוס - החברה לאמנות תרבות וספורט חיפה
* 
* 

## הערות שוליים

קטגוריה:חיפה: מבנים
קטגוריה:חיפה: תרבות
קטגוריה:טמפלרים: מבנים
קטגוריה:רובע כרמל
קטגוריה:אתרי מורשת במחוז חיפה
קטגוריה:הנצחת הברון רוטשילד
קטגוריה:ראובן הכט
קטגוריה:שדרות הנשיא (חיפה)
קלרנס זנר

**קלרנס מלווין זנר** (באנגלית: **Clarence Melvin Zener**; 1 בדצמבר 1905 – 15 ביולי 1993) היה פיזיקאי אמריקאי שהיה הראשון שתיאר את הפעולה האלקטרונית של דיודת זנר יחד עם מעבדות בל. לאחר מכן, דיודה זו נקראה על שמו.

זנר היה פיזיקאי תאוריקן עם רקע במתמטיקה שכתב במגוון תחומים, בין השאר במוליכות-על, מטלורגיה וגאומטריה.

זנר נולד באינדיאנפוליס, אינדיאנה. ב-1930, זנר השלים דוקטורט בפיזיקה, באוניברסיטת הרווארד עם תזה בנושא "מכניקה קוונטית לייצור מספר סוגים של מולקולות דיאטומיות". לאחר מכן הוא לימד במספר אוניברסיטאות אמריקאיות לפני שעבד במפעל התחמושת ווטרטאון (מסצ'וסטס) במהלך מלחמת העולם השנייה. לאחר המלחמה, הוא לימד באוניברסיטת שיקגו (1945-1951), הוא עבד בוסטינגהאוס (1951-1965), לימד באוניברסיטת טקסס A&M (בין 1966–1968) ולאחר מכן באוניברסיטת קרנגי מלון (1968-1993).
בשנת 1957 זכה בפרס בינגהם על עבודתו בתחום הראולוגיה.

## ראו גם
* נוסחת לנדאו-זנר

## קישורים חיצוניים

* 
* 

## הערות שוליים

קטגוריה:אמריקאים ילידי אינדיאנה
קטגוריה:אינדיאנפוליס: אישים
קטגוריה:פיזיקאים אמריקאים
קטגוריה:מתמטיקאים אמריקאים
קטגוריה:בוגרי אוניברסיטת שיקגו
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת קרנגי מלון
קטגוריה:סגל אוניברסיטת בריסטול
קטגוריה:סגל אוניברסיטת וושינגטון בסנט לואיס
קטגוריה:אמריקאים שנולדו ב-1905
קטגוריה:אמריקאים שנפטרו ב-1993
אלבז

### משפחת אלבז
שם המשפחה **אלבז** (לעיתים נכתב גם אל-באז, Albaz או Al-Baz) מזוהה היסטורית עם קהילות יהודיות ספרדיות בספרד ובפורטוגל. משפחה שורשית בהיסטוריה ובתרבות של יהודי חצי האי האיברי לפני גירוש ספרד ופורטוגל במאה ה-15.

#### מקור ושורשים היסטוריים
מקור השם **אלבז** קשור לחצי האי האיברי. לפי השערות, ייתכן שהוא נגזר מהעיר **אלוואס** (Elvas) שבדרום פורטוגל, שהייתה מרכז חשוב ליהודים בתקופה הימי-ביניימית. בספרד, השם נקשר עם רבעים יהודיים כמו אלה שבגרנדה, שבהם פרחו קהילות יהודיות עד לרדיפות ולגירוש.

משפחות שנשאו את השם **אלבז** כללו לעיתים קרובות סוחרים, מנהיגים קהילתיים וחכמים, והיו חלק משמעותי מהחיים היהודיים בחצי האי האיברי.

#### הגירה וצפון אפריקה
לאחר גירוש ספרד (1492) וגירוש פורטוגל (1497), משפחות רבות שנשאו את שם המשפחה **אלבז** ברחו לצפון אפריקה, בעיקר למרוקו. שם, הן הפכו לחלק מקהילות ספרדיות חשובות. בין הדמויות הבולטות הנושאות את השם:

* **רבי [[משה בן מימון אלבאז|משה בן מימון אלבז]]** - חכם מתארודאנת,
* **רבי [[שמואל אלבז (רב)|שמואל אלבז]]** - דמות מרכזית בקהילה היהודית בפאס.

#### אטימולוגיה והשפעות אפשריות
אטימולוגיית השם **אלבז** נתונה לדיון. יש הטוענים שמקורו בערבית, מהמילה **"אל-באז"** (הבז), אך ייתכן שמדובר בהשפעה תרבותית על שם שמקורו ביהדות חצי האי האיברי.

#### מורשת ספרדית
כיום, שם המשפחה **אלבז** מסמל את המורשת היהודית-ספרדית, את עמידות הקהילות הספרדיות מול אתגרי ההגירה והגלות, ואת תרומתן לעולם היהודי.

קטגוריה:שמות משפחה ביהדות צפון אפריקה
חסם הופדינג

בתורת ההסתברות, **חסם הופדינג**, על שמו של וסילי הופדינג (Hoeffding), הוא חסם עליון על ההסתברות שממוצע של משתנים מקריים יהיה רחוק מהתוחלת שלו.

חסם הופדינג הוא תוצאה של אי שוויון ברנשטיין.

## הגדרה פורמלית
יהיו  X_1 \dots X_n  משתנים מקריים בלתי תלויים.  X_i \in [a_i,b_i]  בהסתברות 1.
אזי הממוצע שלהם  \bar{X}_n = \frac{1}{n}\sum_{i=1}^n X_i  מקיים לכל t חיובי את האי-שוויונות הבאים :

 \mathrm{P}(|\bar{X}_n - \mathrm{E}[\bar{X}_n]| \geq t) \leq 2\exp \left( - \frac{2n^2 t^2}{\sum_{i=1}^n (b_i - a_i)^2} \right)\! 
## הכללה עבור משתנים מקריים תת-גאוסיים
ניתן להכליל את חסם הופדינג עבור סכום של משתנים מקריים בעלי התפלגות תת-גאוסית. עבור X_1,\ldots, X_n משתנים מקריים תת-גאוסיים, בלתי תלויים, עם תוחלת אפס, 
:\mathrm{P}\left( \left| \sum_{i=1}^n X_i \right| \geq t \right) \leq 2\exp\left( -\frac{ct^2}{\sum_{i=1}^n \Vert X_i \Vert^2_{\psi_2}} \right),
כאשר c הוא קבוע ו 
 \Vert \cdot \Vert^2_{\psi_2} היא הנורמה התת-גאוסית.

## שימושים
משמעות החסם היא שההסתברות שמדגם כלשהו מתוך הסתברות, לא יהיה "מדגם מייצג", קטנה באופן מעריכי בגודל המדגם.
לחסם זה חשיבות רבה בתחום של למידת מכונה, מכיוון שהוא נותן אינדיקציה לגבי גודל המדגם שדרוש כדי ללמוד על התפלגות.

## ראו גם
* אי-שוויון צ'בישב
* אי-שוויון צ'רנוף

## לקריאה נוספת

* 


## הערות שוליים

הופדינג
פורטיס משולש

**פורטיס משולש** הוא אלבום האולפן השביעי מאת רמי פורטיס מ-2009.

## סקירה כללית
את האלבום הוציא פורטיס בפברואר 2009, כאשר עוד לפני כן הוא תיאר את האלבום כ"לא מסחרי בעליל". באלבום מלווים אותו גיל סמטנה, עידו אגמון ויובל שפריר, שהלחינו ועיבדו יחד עם פורטיס את כל שירי האלבום. האלבום הוא אלבום משולש ששלושת התקליטורים המרכיבים אותו הם "יער ישראלי", "חזל"ש" (חזרה לשיגרה), ו"חימושניגיגי", מיני-אופרת רוק באורך כ-17 דקות. גיבוריה של האופרה הם "חימושניגיגי" (דמות פרי דמיונו של פורטיס שהוא נהג להגג עליה בהופעותיו עוד טרם יציאת האלבום), "חצוציאן" ו"זניח". בשיר "מעליי" מתארחת הזמרת מארינה מקסימיליאן בלומין.

הבחירה בפורמט החריג של אלבום משולש נבעה משני מניעים עיקריים, לדברי פורטיס. ראשית, כמות ההקלטות הגדולה שהצטברה אצלו: "אחרי הסיבוב של פורטיסחרוף עם "על המשמרת" שאלתי את עצמי מה קורה. התחלתי להשתעשע עם חומרים חדשים, ויחד עם החברים - גיל סמטנה, יובל שפריר ועידו אגמון - התחלתי לשפוך את כל מה שהסתובב לי בראש. תוך כדי הבנו שיש לנו ערימות של חומר מוקלט. הלכנו לכל הכיוונים שהרשינו לעצמנו, בלי להתביית על כיוון מוזיקלי מסוים". סיבה נוספת היא הערכתו של פורטיס כי היכחדותו של פורמט התקליטור תגיע בתוך זמן קצר.

הסינגל הראשון מתוך האלבום, "בלונדיניות על אוטוביאנקי", יצא בנובמבר 2008. הוא נכתב בהשראת הופעות של פורטיס באיטליה לאחר שגילה במפתיע על קיומו של קרוב משפחה איטלקי שלו, זמר הרוק אלברטו פורטיס. בהמשך יצאו גם הסינגלים "יער ישראלי" ו"השיר של ז'אק" - שיר מחווה למתופף ז'אן ז'אק גולדברג, שנפטר כשנתיים לפני צאת האלבום. שני שירים באלבום משתמשים בקטעי תופים שהקליט ז'אן ז'אק גולדברג - "בלונדיניות על אוטוביאנקי" ו"חזרה לשגרה". שיר נוסף מתוך האלבום, "אצבעות דביקות", שימש כשיר הנושא לקידום המיתוג המחודש של ערוץ 24 והשידור החי הרצוף במשך 24 ימים (בהתאמה עם מילות הפזמון, "24 שעות").

"פורטיס משולש" זכה לביקורות משבחות. תימורה לסינגר מ-ynet טענה כי "פורטיס מתרומם מעל הנורמות המקובלות עד שמתחשק להכריח את כל המוזיקאים בארץ להפוך את אלבומו לספר הלימוד הקבוע שלהם".

## רשימת השירים

## קישורים חיצוניים

* פורטיס בהופעה - קוסם וליצן רוק - סיקור הופעת ההשקה "חימושניגיגי", באתר "הבמה"
* תומר יודלביץ ודנה סגל, "נשאר רלוונטי", ריאיון לרגל הוצאת התקליט המשולש

## הערות שוליים

קטגוריה:אלבומי רמי פורטיס
קטגוריה:אלבומים בעברית
קטגוריה:אלבומי רוק אלטרנטיבי
קטגוריה:אופרות רוק
קטגוריה:אלבומי חברת התו השמיני
אוניברסיטת טקסס A&M

**אוניברסיטת טקסס A&M** (באנגלית: **Texas A&M University**, מכונה גם **TAMU** או  **A&M**), היא אחת האוניברסיטאות המבוקשות ביותר בטקסס. האוניברסיטה היא מוסד הדגל של .

זוהי האוניברסיטה הגדולה ביותר בארצות הברית עם כ-74,869 סטודנטים נכון ל-2023.

## היסטוריה
האוניברסיטה נוסדה בשנת 1871 וב-4 באוקטובר 1876 הייתה לאוניברסיטה הציבורית הראשונות בטקסס.

בשנותיה הראשונות, נקרא המוסד **הקולג' לחקלאות ומכונות של [[טקסס]]** (Agricultural and Mechanical College of Texas). בשנת 1963  שינה את השם ל-Texas A&M University כאשר ראשי התיבות שהושארו בשם ללא קשר לתחומי העיסוק הנוכחיים, הם לזכר השם ההיסטורי של המוסד (A&M - Agricultural and Mechanical).

הפרויקטים המבוקשים ביותר של האוניברסיטה ממומנים על ידי NASA, המכונים הלאומיים לבריאות, הקרן הלאומית למדע ו.
הקמפוס הראשי של טקסס A&M נמצא בעיר קולג' סטיישין שבין אוסטין ליוסטון במדינת טקסס.
באוניברסיטה לומדים 73,284 סטודנטים (נכון לתחילת שנת הלימודים 2021). מאז היווסדה, העניקה האוניברסיטה 528,000 תארים. האוניברסיטה מציעה 133 תוכניות לתואר ראשון, 175 תוכניות לתואר שני, 92 תוכניות לתואר דוקטור ו-5 תארים מקצועיים ראשונים כאפשרויות ללימודים. 

ב-23 באוקטובר 2013, נחתם הסכם כוונות להקמת שלוחה של האוניברסיטה בישראל, בעיר נצרת, בנוכחות נשיא המדינה שמעון פרס, שר החינוך שי פירון ומושל טקסס ריק פרי. השלוחה תיקרא "קמפוס השלום - אוניברסיטת טקסס בנצרת". בכוונת האוניברסיטה לגייס בעצמה 70 מיליון דולר להקמת הקמפוס, וכן להקים קרן חינוכית אשר תממן את הפעילות בקמפוס.

האוניברסיטה חברה באיגוד האוניברסיטאות האמריקניות, חברה באיגוד אוניברסיטאות המחקר ושותפה מייסדת בקונסורציום הבין-לאומי של מיזם טלסקופ מגלן הענק.

האוניברסיטה היא חלק מהמכללות הצבאיות הבכירות בארצות הברית שמכשירות את עתודת הקצונה, וכוללת חיל צוערים.

## קולג'ים
* 
* 
* 
* 
* 
*  ע"ש 
* 
*  ע"ש בוש 
* 
* 
* בית הספר לרפואת שיניים
* בית הספר לרפואה הנדסית
* בית הספר לרפואה
* בית הספר לסיעוד
* בית הספר לאמנויות הבמה, ויזואליזציה ואומנויות יפות
* בית הספר לרוקחות ע"ש 
* בית הספר לבריאות הציבור

## קישורים חיצוניים

* 

* 
* 

## הערות שוליים

טקסס A&M
טקסס A&M
טקסס A&M
*
קטגוריה:ארצות הברית: אקדמיות צבאיות
רקמת שומן

**רקמת שומן** (או **רקמה אדיפוזית**, באנגלית: **Adipose tissue**) היא סוג של רקמת חיבור המורכבת מתאים אדיפוציטים – תאי שומן. הרקמה מרכיבה כ-20% מסך המשקל באדם הבוגר. תפקידה המרכזי של הרקמה הוא אגירת שומן, כלומר אגירת מולקולות עתירות אנרגיה. בנוסף, לתאים האדיפוציטים יכולת יצירה ופירוק של טריגליצרידים, תפקיד אנדוקריני, בידוד ושמירה על חום הגוף, הגנה על איברים חיוניים (כמו הלב והכבד) ובלימת זעזועים. רקמת השומן נמצאת בעיקר בתת-עור, מעט בעור (דרמיס), וכן בבלוטות יותרת התריס במבוגרים ובמח העצם הצהוב, שם היא המעניקה לו את צבעו.

מקור תאי השומן הוא ברקמת המזנכימה, לכן רקמה זו מוגדרת כרקמת חיבור. התא המזנכימלי מתמיין לליפובלסט, אשר יכול להתמיין לשני סוגים של תאי שומן: תאים אוניאוקולריים ותאים מולטיאוקולריים. תאים אוניאוקולריים מכילים טיפת שומן אחת גדולה, התופסת את הרוב המוחלט של נפח התא, בעוד גרעין התא נדחק לשולי התא. זהו השומן הלבן באדם הבוגר. התאים המולטיאוקולריים מכילים מספר רב של טיפות שומן. זהו שומן חום אשר נפוץ ברקמות עובריות, וכן אצל בעלי חיים הנכנסים לתרדמת חורף. מטבוליזם של שומן חום מופעל על ידי ההורמון נוראדרנלין שמשפעל ליפאזות אשר מפרקות את השומן.

## תפקיד אנדוקריני
התאים האדיפוציטים מפרישים אדיפוקינים (סוג של הורמונים) ביחס מסוים לכמות השומן האצורה בתוכם.
* לפטין - איבר המטרה שלו הוא ההיפותלמוס שבמוח.
* אדיפונקטין - מופרש ביחס הפוך לכמות השומן האצור בתא. קשור ברגישות הרקמות לאינסולין
* ואזפטין - פעולתו דומה לזו של אינסולין בכך שהוא מעודד כניסת גלוקוז לתאים.
* פקטורים מעוררי דלקת - TNF α,  IL6 - איבר המטרה העיקרי הוא הכבד.
* NEFA - חומצות שומן חופשיות - קשורות בפיתוח תנגודת של הרקמות לאינסולין.
* אסטרדיול - הורמון ממערכת המין, קיים בעיקר בנקבות.
* PAI1 - קשור ליכולות הקרישה של טסיות הדם.

## תהליכים פנים-תאיים
### פירוק טריגליצריד אגור

מהלך המורכב משני אנזימים המכניסים מולקולת מים בין הגליצרול לחומצת השומן וכך משחררים אותה.
האנזים הראשון נקרא HSL (ליפאז רגיש להורמונים) אשר מפריד 2 חומצות שומן.
ההורמונים המשפעלים אנזים זה הם אדרנלין וגלוקגון.
האנזים השני נקרא MAG שמפריד את חומצת השומן השלישית (והאחרונה).
כאשר חומצות השומן החופשיות יוצאות מן התא הן נקשרות לחלבון אלבומין בזרם הדם.

## צפייה במיקרוסקופ
בעת הכנת תתקין בצביעת המטוקסילין-אאוזין, אשר מתבצע על ידי שיקוע בפרפין, אובדים השומנים, ולכן תאי השומן נראים במיקרוסקופ כמכילים בועה ריקה שבשוליה הגרעין. ניתן לשמר את השומן על ידי שימוש בחתכים קפואים ועל ידי צביעה ב-oil Red-O. לחלופין, ניתן לשמר שומנים בתאים שעברו קיבוע באוסמיום ארבע-חמצני.   

## קישורים חיצוניים

* 
* 

קטגוריה:היסטולוגיה
מוריטאסגוס

**מוריטאסגוס** (בלטינית: **Moritasgus** - מקלטית: "הגירית הגדולה") היה אל רפואה במיתולוגיה הקלטית אשר זוהה עם האל אפולו מהמיתולוגיה הרומית. פולחנו היה נפוץ באליז-סנט-רן (Alise-Sainte-Reine) שבקוט ד'אור ובבורגונדי שבגאליה (צרפת של ימינו).

מוריטאסגוס היה בעלה של האלה הקלטית דאמונה. מספר כתובות המוקדשות לשני האלים התגלו ליד בריכת מרפא אליה עלו לרגל המאמינים על מנת להירפא מתחלואיהם. בבריכה התגלו מספר חפצים שהוקדשו למוריטאסגוס בתקווה שירפא את נגעי העולים לרגל. פסלים אלה היו בעיר פסלים של עולי הרגל החולים, או פסלים של חלקי הגוף הפגועים שהושלכו לבריכה כמנחה לעיל.

## לקריאה נוספת

*Miranda Green, **Dictionary of Celtic Myth and Legend**, Thames and Hudson Ltd., London, 1997.
*Bernhard Maier, Cyril Edwards, **Dictionary of Celtic religion and culture**, Boydell & Brewer, 1998
*Robin George Collingwood, John Nowell Linton Myres, **Roman Britain and English Settlements**, Biblo & Tannen Publishers, 1936
*Roy A. Adkins, ** Handbook to life in ancient Rome**, Oxford University Press US, 1998
*John T. Koch, **Celtic Culture: A Historical Encyclopedia**, ABC-CLIO, 2006


## קישורים חיצוניים
* מוריטאסגוס באתר celtnet

קטגוריה:אלים בריטיים וגאליים קדומים
קטגוריה:אלי בריאות
קטגוריה:אלי ים ונהר
מנפאואר

**מנפאואר** (Manpower) היא חברה בינלאומית העוסקת בקבלנות כח אדם לעבודות משרדיות, וביישום מקצועי בתחומים נוספים, וניהול פרויקטים בשיטת מיקור חוץ.

## היסטוריה
מנפאואר הוקמה על ידי שני עורכי דין, אלמר וינטר ואהרון שנייפלד במילווקי, שבויסקונסין בשנת 1948. בשנת 1976 מכר מייסד החברה, וינטר את החברה לחברת "פרקר פן". בשנת 1986 החלה החברה להיסחר בבורסת ניו יורק. בשנת 2001 רכשה החברה את חברת ג'פרסון ולס המעניקה שירותי העסקה בתחומי חשבונאות, טכנולוגיה ומיסוי.

החברה פועלת בערים נוספות בארצות הברית, וב-80 מדינות ברחבי העולם, ולה למעלה מ-4,500 סניפים, וכ-400,000 לקוחות בשנה. החברה מעסיקה 33,000 עובדים קבועים וכ -2,000,000 עובדים זמניים בשנה ומדורגת במקום ה-413 בדירוג 500 Fortune.

## מנפאואר ישראל
בתחילת 1967 הגיע מנכ"ל מנפאואר לישראל בכוונה להקים סניף של החברה בישראל. המנכ"ל התקבל בקרירות על ידי שר העבודה יגאל אלון, שחשש שבכוונת מנפאואר להציע לישראלים עבודה בחוץ לארץ ובכך לעודד ירידה. סניף של מנפאואר בתל אביב נפתח בתל אביב בשנת 1968. באותה שנה הגישה החברה בקשה להיתר בתחום השמת כח אדם, לשר העבודה. החברה קבלה משירות התעסוקה מכתב התראה הדורש ממנה לחדול מלעבוד בשיטות המפירות את החוק המחייבות השמה דרך לשכות תעסוקה ממשלתיות בלבד. בנובמבר 1971, לכבוד שלוש שנים לפעילות הסניף, נמסר שכמחצית העובדים הזמניים מסופקים לצורך מילוי מקום ומחצית אחרת מסופקת לצורך התגברות על עומס זמני. החברה לא עסקה בהשמת עובדים, דבר שהיה נתון אז למונופול של שירות התעסוקה.

בשנת 1975 החלה החברה לפרסם דו"ח רבעוני על מגמות ביקוש לעובדים בתחומים שונים על סמך מודעות דרושים בעיתונים.

בשנים הראשונות עסקה החברה בעיקר במתן שירותים משרדיים. בשנת 1976 הודיעה החברה על התרחבות לתחום של שירותי עבודה בתעשייה. בנובמבר 1979 פתחה החברה סניף בחיפה ובהמשך הקימה גם סניפים בירושלים ובאר שבע. בשנת ה-80 החברה הפעילה מבחני רמה בהדפסה לעובדיה וקורסי הכשרה מקצועית למי שיתחייב לעבוד בחברה לתקופה נדרשת. באמצע שנות ה-80 הוקם סניף ברחובות ובשנת 1988 הוקם סניף בהרצליה.

לחברה מספר חברות בנות ובהם חברת מנפאואר (המעסיקה כ-450 עובדים קבועים ולמעלה מ-50,000 עובדים חיצוניים בקרב 8,000 לקוחות).

## קישורים חיצוניים

* 

* 

## הערות שוליים

קטגוריה:קבלני כוח אדם
קטגוריה:חברות אמריקאיות
קטגוריה:ישראל: חברות שהוקמו ב-1948
פשתנית

** פִּשְׁתָּנִית** (שם מדעי: *Linaria*) היא סוג במשפחת הלחכיים, הכולל כ-100 מינים. מאופיין בפרחים בעלי צבעים שונים, בעלי דורבן. 11 מינים מסוג זה נכללים בצמחיית ארץ ישראל.

## תיאור הסוג
האפיון החיצוני הבולט ביותר של פרח הפשתנית הוא הדורבן הבולט שלה. מדובר באיבר בפרח, הבולט מאחורי הכותרת, ובו נמצא הצוף. החרק המאביק מחדיר את חדקו אל עבר הדרבן על מנת להשיג את הצוף, ובו בזמן הוא מאביק את הפרח. פרחים נוספים שלהם דורבן ניכר הם אקוילגיה וכובע נזיר.

שם הסוג, העברי והלטיני, מצביעים על דמיון עלי הפשתנית לעלי הפשתה. מעבר לכך, אין קשר בין הסוגים. שמם האנגלי העממי של חלק מהמינים הוא 'Toadflax'- 'פשתת הקרפד בתרגום חופשי. שם זה מרמז על דמיון הפרח לדו-חי.

סוג הפשתנית כולל כ-100–150 מיני צמחים עשבוניים חד-שנתיים או רב שנתיים. תפוצתם הטבעית ביבשות אירופה, אסיה, וצפון אפריקה. מגוון המינים הגדול ביותר נמצא באגן הים התיכון. בישראל מיוצגת הפשתנית על ידי 11 מינים, כולם חד-שנתיים.

עלה הפשתנית תמים, וחסר פטוטרת. גביע הפרח בעל 5 אונות. לכותרת הפרח סימטריה דו-צידית, והפרח הוא מטיפוס 'דו-שפתני'. השפה העליונה נחלקת ל-2 אונות, והתחתונה ל-3. כבסוגים אחרים במשפחת הלועניתיים, לוע הכותרת אינו פתוח, ובתוכו חבויים ארבעה אבקנים שאורכם שונה.

פרי הפשתנית הוא מטיפוס הלקט, וצורתו כדורית או כמעט כדורית. ההלקט נפתח בשיניים, סימן שמבדיל אותו מהסוג הקרוב עפעפית. בפרי זרעים רבים.

### היבטים סיסטמטיים
בעבר נהוג היה לכלול בסוג הפשתנית גם את המינים של העפעפית, אולם בשנות ה-70 של המאה ה-20 הוסכם שמינים אלו שייכים לסוג שונה. קיימת גם מחלוקת לגבי המשפחה אליה משתייכת הפשתנית. בעוד שהסיסטמטיקה המסורתית משייכת את הפשתנית ללועניתיים, ישנם חוקרים הטוענים על סמך מחקרים גנטיים, שיש לשייך את הפשתנית, כמו גם סוגים אחרים שנחשבו בעבר כלועניתיים, אל הלחכיים.

## מיני הסוג
### מיני הסוג בארץ ישראל
אזור אגן הים התיכון מהווה מוקד התמיינות עיקרי של הסוג. דבר זה בא לידי ביטוי בייצוג הסוג בארץ ישראל, כאשר מיני פשתנית שונים שאופייניים לאזורים גאוגרפיים שונים מופיעים בה.

המין **פשתנית יפו** אנדמי למישור החוף של ישראל.

***פשתנית זעירה** (*Linaria micrantha*)
***פשתנית ריסנית** (*Linaria pelisseriana*)
***פשתנית קטנת-פרחים** (*Linaria simplax*)
***פשתנית אושה** (*Linaria aucheri*)
***פשתנית דמשקאית** (*Linaria damascena*)
***פשתנית ארם-צובא** (*Linaria chalepensis*)
***פשתנית אשקלון** (*Linaria tenuis*)
***[[פשתנית משולשת]]** (*Linaria triphlla*)
***פשתנית מלבינה** (*Linaria albifrons*)
***פשתנית יפו** (*Linaria jappoensis*)
***פשתנית ססגונית** (*Linaria haelava*)

### מינים שמשמשים כצמחי תרבות
* **פשתנית ארגמנית** (*Linaria purpurea*)
* **פשתנית מצויה** (*Linaria vulgaris*)
* **פשתנית מרוקנית** (*Linaria maroccana*)

## לקריאה נוספת

* אבינעם דנין (1983). **[[החי והצומח של ארץ ישראל]]** (כרך 11, עמודים 98-97), הוצאת משרד הביטחון, תל אביב.
* פינברון-דותן, נעמי ודנין, אבינעם. (1991). **המגדיר לצמחי בר בארץ-ישראל**, (606-603). ירושלים, הוצאת כנה.
* **קטלוג צמחים - משתלת מלצר**. (2007). כפר ידידיה.

## קישורים חיצוניים

* [פשתנית באתר צמחיית [הרפובליקה העממית של סין|סין]] *([[אנגלית]])*

קטגוריה:צמחים שתוארו ב-1754
קטגוריה:טקסונים שתוארו בידי פיליפ מילר
קטגוריה:צמחי נוי
קטגוריה:לחכיים
תבנית Factory Method

[ממוזער|שמאל|300px|שיטת המפעל ב-[UML]]
בתחום הנדסת התוכנה, **תבנית Factory Method** (שיטת המפעל) היא תבנית עיצוב שתכליתה יצירת אובייקטים החולקים ממשק אחיד מבלי להכיר את המחלקות שלהם. התבנית מתבססת על הגדרת שיטה עצמאית ליצירת עצמים. מחלקות שיורשות יכולות לדרוס את השיטה בשיטה משלהן וכך ניתן לציין את הטיפוס המפורש המתבקש.

מהות תבנית המפעל היא להגדיר ממשק ליצירת עצם תוך מתן האפשרות לתת-המחלקות המממשות את הממשק להחליט לאיזה מחלקה ליצור מופע. יצירת המופע נדחית לתת המחלקות. מקובל להשתמש בתבנית ב-Toolkit וב-Framework שם הקוד צריך לייצר עצמים מסוגים שונים אשר עשויים להיות נורשים על ידי אפליקציות אחרות. כן נעשה שימוש בתבנית כאשר עצמים מהיררכיה אחת נדרשים ליצור אובייקטים מתאימים מהיררכיה אחרת.

פונקציות מפעל מבצעות כימוס (אנקפסולציה) ליצירת עצמים. הדבר שימושי כאשר תהליך היצירה של מחלקה מורכב ותלוי בהרבה גורמים למשל בגורמי תצורה או קונפיגורציה של האפליקציה או בקלט משתמש.

## דוגמה
בדוגמה הבאה הפונקציה MazeGame היא פונקציית תבנית המתארת משחק ועושה שימוש ב-Factory Method בשם makeRoom ליצירת חדרים במשחק (בניגוד לצורה הרגילה ליצירת אובייקט של חדר - בעזרת האופרטור new), ובצורה זו לא מכירה את הסוג הספציפי שלהם:

```java
public class MazeGame {
    public MazeGame() {
        Room room1 = makeRoom();
        Room room2 = makeRoom();
        room1.connect(room2);
        this.addRoom(room1);
        this.addRoom(room2);
    }

    protected Room makeRoom() {
        return new OrdinaryRoom();
    }
}
```


במימוש של משחק שונה של MazeGame (ושיורש ממנו) ניתן לעשות שימוש בMazeGame זהה, אך לדרוס את פונקציית makeRoom ולקבל סוג חדר אחר:

```java
public class MagicMazeGame extends MazeGame {
    @Override
    protected Room makeRoom() {
        return new MagicRoom();
    }
}
```


## מגבלות
קיימות מספר מגבלות אשר קשורות לשימוש במתודת מפעל ובהן:

* שכתוב של מחלקה כך שתיבנה באמצעות Factory Method מפירה את החוזה עם לקוחות המחלקה. למשל אם המחלקה Complex הייתה מחלקה רגילה אז היו לה וודאי לקוחות רבים המאתחלים אותה כך : 
```java
Complex c = new Complex(-1, 0);
```
 ברגע שמכירים בכך ששתי מחלקות מפעל שונות נחוצות משנים את קוד המחלקה לקוד שהודגם קודם אולם כעת הבנאי הוא private ולכן הקוד של הלקוח אינו עובר הידור.

* מאחר שהתבנית מתבססת על שימוש בבנאי private המחלקה לא יכולה להיות מורחבת.
* כשמרחיבים את המחלקה (כאשר הופכים את מתודה הבנאי ל-protected) אז תת-המחלקות חייבות לספק את המימוש שלהן לכל מתודות המפעל.

## שימושים

*ב-ADO.NET, IDbCommand.CreateParameter הוא דוגמה לשימוש בתבנית עיצוב זו.
*ב-Qt, QMainWindow::createPopupMenu היא שיטה המשתמשת בתבנית עיצוב זו המוגדרת בתשתית שניתן לרמוס בקוד האפליקציה.
* ב-Java, יש שימוש בתבנית עיצוב זו מספר פעמים במארז (package) javax.xml.parsers . דוגמאות לכך הם javax.xml.parsers.DocumentBuilderFactory או javax.xml.parsers.SAXParserFactory.

## לקריאה נוספת

*
*
*


## קישורים חיצוניים
*מימוש של Factory Pattern ב Java
*מימוש והסבר פרקטי על Factory Pattern ב #C (עברית)
*Factory method in UML and in LePUS3 (a Design Description Language)
*Description from the Portland Pattern Repository

Factory Method
סוקונה

**סוקונה** (בלטינית: **Souconna**) היא אלת הנהר סאון שבגאליה (צרפת של ימינו), על פי המיתולוגיה הקלטית.

האלה ידועה ממספר כתובות שהתגלו באתרי פולחן שהוקדשו לה, באזור שאלון-סור-סאון (Chalon-sur-Saone) ובסאגון (Sagonne). ככל הנראה מקור שני שמות אתרים אלה בשמה של האלה, כמו גם שם הנהר.

משמעות שמה של האלה "זו השרה" בקלטית - ככל הנראה בשל צליל זרימת מי הנהר.

## לקריאה נוספת

* Miranda Green, **Dictionary of Celtic Myth and Legend**, Thames 
and Hudson Ltd., London, 1997
* Miranda Green, **Celtic Myths**, University of Texas Press, 1995


## קישורים חיצוניים
* האלה סוקונה באתר celtnet

קטגוריה:אלים בריטיים וגאליים קדומים
קטגוריה:אלות ים ונהר
דיזומיה חד הורית

**דיזומיה חד-הורית** (Uniparental disomy – UPD), נוצרת כאשר אדם יורש שני עותקים של כרומוזום מסוים מאותו הורה. זאת בניגוד למצב התקין בו עותק אחד של הכרומוזום מורש מן האם והעותק השני מורש מן האב. ברוב המקרים, הדיזומיה אינה מתבטאת כבעיה רפואית כלשהי והיא מתגלה רק במקרים הנדירים בהם היא גורמת לבעיה. לכאורה, לא אמורות להיות בעיות לאדם שיש לו דיזומיה חד-הורית מכיוון שיש לו שני עותקים מלאים ומדויקים של החומר הגנטי. אולם, יש מספר מאוד קטן של גנים שמתבטאים באופן שונה כאשר הם נורשים מהאב או מהאם. דיזומיה בכרומוזומים שמכילים גנים אלו עלולה לגרום במקרים נדירים לבעיות רפואיות מכיוון שגנים אלו לא יופעלו או יופעלו יתר על המידה. לדוגמה: גן שמתבטא רק מהאם לא יופעל אם שני העותקים שלו נורשו מהאב או יופעל יתר על המידה אם שני העותקים שלו נורשו מהאם.
דיזומיה חד-הורית עלולה לקרות בתהליך ההבשלה של תאי הרבייה או כתוצאה מטרנסלוקציה כרומוזומלית של אחד ההורים.

## פתופיזיולוגיה
כדי לקבל דיזומיה חד-הורית במקרים בהם המבנה הכרומוזומלי של שני ההורים תקין צריכות להתרחש לפחות שתי 'טעויות' במהלך התפתחות העובר. לכן, שכיחותה של דיזומיה חד-הורית נמוכה הרבה יותר מבעיות כרומוזומליות אחרות כגון טריזומיה.

המקרה השכיח הוא של הצלה טריזומית (trisomic rescue):
* בעקבות חוסר הפרדה באחד משלבי המיוזה, נוצרת גמטה טריזומית (בעל 3 עותקים של כרומוזום כלשהו במקום 2)
* הגוף 'מציל' את התא הטריזומי על ידי איבוד אחד הכרומוזומים.
* אם הכרומוזומים שנשארו הם מאותו הורה, נוצר מצב של דיזומיה חד-הורית.

במנגנון זה ייתכנו שני סוגי דיזומיה חד-הורית:
* **הטרו-דיזומיה** – כאשר שני הכרומוזומים הגיעו משני כרומוזומים הומולוגים של אחד ההורים. מעיד על חוסר הפרדה במיוזה הראשונה.
* **איזו-דיזומיה** – כאשר שני הכרומוזומים הגיעו מאותו כרומוזום של אחד ההורים. מעיד על חוסר הפרדה במיוזה השנייה.

דרך נדירה יותר ליצירת דיזומיה חד-הורית היא בהפריה של גמטה תקינה עם גמטה נוליזומית (שאחד הכרומוזומים בה חסר לגמרי) ואז הכפלה של אחד הכרומוזומים שהגיע מהתא התקין.
בדרך זו הדיזומיה שתיווצר תמיד תהיה מסוג איזו-דיזומיה.

## פנוטיפ
רוב המקרים של דיזומיה חד-הורית אינם מתבטאים בפנוטיפ, אך במקרים מסוימים ייתכן והדיזומיה תבוא לידי ביטוי.

### מחלות רצסיביות
מחלה רצסיבית בדרך כלל מבוטאת בפנוטיפ רק אם הגן למחלה קיים אצל שני ההורים. אולם, במקרים של איזו-דיזומיה ייתכן מצב בו הילד מקבל שני עותקים של הגן למחלה למרות שהוא נמצא רק אצל אחד מההורים.

### החתמה גנומית
במצב תקין, חלק מהגנים מבוטאים רק מאחד האללים בעקבות החתמה גנומית. במקרה של דיזומיה חד-הורית ייתכן ושני האללים מוחתמים ואזי לא היה ביטוי כלל של אותם גנים. חלק מהמקרים של תסמונת פראדר וילי ותסמונת אנגלמן מוסברים על פי מנגנון כזה (דיזומיה חד-הורית שגוררת חוסר ביטוי של האזור המוחתם של כרומוזום 15).

## היסטוריה
המקרה המדווח הראשון של דיזומיה חד-הורית (1991) היה של ילדה עם סיסטיק פיברוזיס וקומה נמוכה במיוחד בעלת שני עותקים אימהיים של כרומוזום 7. מאז, 29 מתוך 47 דיזומיות אפשריות זוהו במקרים שונים; הכרומוזומים הם: 2, 5–11, 13–16, 21 ו-22.

## קישורים חיצוניים
* UPD באתר גנופדיה של פרופסור מוטי שוחט

קטגוריה:ערכים שבהם תבנית בריטניקה אינה מתאימה
קטגוריה:מחלות כרומוזומליות
קטגוריה:גנטיקה
בני הרצליה (כדוריד)

שמאל|ממוזער|150px|סמל הקבוצה בעבר

**מועדון הכדוריד בני הרצליה** היא קבוצת כדוריד המהווה חלק מעמותת "בני הרצליה". הקבוצה משחקת בליגת העל ומארחת באולם תיכון הראשונים בעיר.
העמותה מפעילה בית ספר לכדוריד לגילאים צעירים. 

בעונת 1970/71 הקבוצה זכתה באליפות המדינה. בין כוכבי הקבוצה באותה תקופה היה יצחק צ'סלר.
## סגל הקבוצה לעונת 2019/2020
מעודכן ל- 28 בספטמבר 2019:

### צוות מקצועי

***מאמן ראשי:** בני אינגל
***מנהל:** יוסי חכם

## קבוצת הנשים
קבוצת כדוריד הנשים של המועדון היא "בנות הרצליה" והיא משחקת בליגת אתנה ומארחת באותו אולם. 

הקבוצה זכתה בתואר האליפות 10 פעמים, מתוכם 8 ברציפות (2016/17, 2015/16, 2013/14, 2012/13, 2011/12, 2010/11, 2009/10, 2008/09 ,2007/08, 2006/07) ובגביע המדינה 11 פעמים נוספות (2024/25 ,2016/17, 2015/16, 2014/15, 2013/14, 2011/12, 2010/11, 2009/10, 2008/09, 2006/07, 2005/06). 

כיום עודד נאמן מאמן את הקבוצה. מאמני הקבוצה הבולטים בעבר הם: נורית כהן, בני אינגל ודויינה קופטש.

## קישורים חיצוניים
* אתר איגוד הכדוריד
* האתר הרשמי של אגודת בני הרצליה

## הערות שוליים

הרצליה
קטגוריה:הרצליה: מועדוני ספורט
מקור ברוך (קיבוץ)

**קיבוץ מקור ברוך** הוקם במרץ 1946 כמקום הכשרה לפליטי השואה לפני עלייתם לארץ ישראל, בכפר דייגים קטן בשם באקולי ליד נאפולי באיטליה. 

קיבוץ מקור ברוך הוקם בחודש אדר א ה'תש"ו (מרץ 1946) ביוזמת הרב הצבאי ברוך אפשטיין, איש ארץ ישראל בצבא הבריטי, ובסיועו של הרב ברוך זיסקינד איש הצבא האמריקאי, ועל שמם נקרא המקום "מקור ברוך". בקיבוץ היו כ-90 חברים וחברות בני 26-16 שרובם השתייכו לתנועת תורה ועבודה. במקום הכשירו את הצעירים לעסוק בדיג, בחייטות ובמלאכות אחרות. כמו כן קיבלו חינוך והכשרה. לימוד השפה העברית, תולדות ארץ ישראל, הווי ישראלי, יהדות ותפילה היו מרכיב מרכזי בהכשרת הפליטים בקיבוץ.

הקיבוץ נחנך בטקס חגיגי ביום ראשון, א' באדר א' ה'תש"ו, בהשתתפות כ-600 איש. הטקס היה לכנס הארצי הראשון של אנשי תנועת תורה ועבודה והשתתפו בו רבנים צבאיים, שליחים ופעילים מרכזיים בתנועה באיטליה. במסגרת האירוע נערכו גם שלוש חתונות.

שארית הפליטה מהקיבוץ עלתה לארץ ישראל בשנת 1946, בספינות המעפילים עמירם שוחט וארבע חירויות.

## לקריאה נוספת
* **פדויים לציון**, פעילות תנועת "הפועל המזרחי" בשארית הפליטה באיטליה 1945-1949. מנחם ויינשטין, הוצאת סביון 2004.
* **בהתנדב עם** כרך שני, מתנדבים דתיים במלחמת העולם השנייה, הוצאת מורשת 1990 עמ' 165-157.
* מרדכי פלד, **לרצות את סלובי** זכרונות פליט שואה מהונגריה, הוצאת תשרי 2005.

## קישורים חיצוניים
* הכשרה והעפלה בבאקולי, איטליה באתר ההעפלה והרכש
* סיפור הפלגת האונייה ארבע חירויות באתר ההעפלה והרכש
* סיפור הפלגת האונייה עמירם שוחט באתר ההעפלה והרכש

קטגוריה:יהדות איטליה
קטגוריה:ההעפלה
כתלה חריפה

**כְּתֵלָה חֲרִיפָה** (שם מדעי: *Chiliadenus iphionoides*) הוא בן-שיח ממשפחת המורכבים הגדל בר כמעט בכל שטח ארץ ישראל. לכתלה החריפה ארבעה תת-מינים, מהם שניים גדלים בישראל. 
## מאפיינים
שיח זה הוא מאפיין של צומח הכתלים והסלעים בארץ ישראל, ומכאן שמו העברי, הרומז למילה 'כותל'. מאפיין בולט של השיח הוא ריחו החריף והנעים המזכיר ריח מנטה, המעיד על תכולה של שמן אתרי. עליו מכוסים בשערות פשוטות ונעימות למגע ובשערות בלוטיות. בקיץ השערות נעלמות והגבעולים כמעט קרחים כדי למנוע התנדפות מים מיותרת. התפרחת היא בצורת חרוט הפוך. כל הפרחים צינוריים. השיח פורח בתקופת הסתיו, בין החודשים ספטמבר ודצמבר.

ניתן להכין תה מן הצמח אך בשל השמן האתרי שבתוכו יש להכניס את הצמח רק כאשר המים רותחים.

הצמח גדל באזורים שונים בארץ ישראל, בעיקר על משטחי סלע. הוא נפוץ במיוחד באזורים הסובלים מרעיית יתר, שכן הצאן אינם אוכלים את השיח, כנראה בגלל ריחו.

מחקרים אתנו-בוטניים הצביעו על השימוש בכתלה כנגד חרקים מזיקים, כמו עש הבגדים וחרקים במזון. בשנת 1932 תיעדו שתי חוקרות, גרייס קרופוט ולואיזה בלדנספרגר, את השימוש בכתלה כמצע לייבוש תאנים וענבים כחלק מן העיבוד המסורתי של פירות יבשים בהרי יהודה, במהלך תהליך הפיכתם לדבלים ולצימוקים. 

## קישורים חיצוניים

## הערות שוליים

קטגוריה:צמחים שתוארו ב-1979
קטגוריה:טקסונים שתוארו בידי סלבטורה ברולו
קטגוריה:ארץ ישראל: מורכבים
קטגוריה:צמחי מרפא
קטגוריה:תבלינים
אדגר קול

**אדגר קול** (בצרפתית: **Edgard Colle**; 18 במאי 1897, גנט - 20 באפריל 1932, גנט) היה שחמטאי בלגי שזכה באליפות בלגיה 6 פעמים, בשנים 1922, 1924, 1925, 1927, 1928 ו-1929.

קול השיג תוצאות מצוינות בתחרויות בינלאומיות חשובות, כולל ניצחון בתחרות אמסטרדם בשנת 1926, עת הקדים את סבלי גריגורייביץ' טרטקובר ואת אלוף העולם לעתיד מקס אויבה, מקום ראשון בתחרות מראנו בשנת 1926 בהקדימו את אסטבן קאנאל, מקום ראשון בתחרות סקרבורו בשנת 1930 לפני עקיבא רובינשטיין וגזה מארוצי.

## השתתפות באולימפיאדות
באולימפיאדת השחמט 1924 הגיע קול למקום השלישי בבית הגמר עם 4.5 נקודות לאחר המנצח הרמניס מטיסונס (5.5) ופריציס אפשניק עם 5 נקודות. http://www.olimpbase.org/1924x/1924fa.html

באולימפיאדת השחמט 1926 חלק קול מקום 7-8 בתחרות האמנים אחרי המנצחים ארנסט גרינפלד  מריו מונטיצ'לי http://www.olimpbase.org/1926x/1926it.html

קריירת המשחק שלו נפגעה תדיר מבריאותו הלקויה. הוא שרד שלושה ניתוחים מסובכים עקב כיב פפטי ומת במהלך הניתוח הרביעי בגיל 34.

## "פתיחת קול"

קול זכור כיום בעיקר בזכות מחקרו בתורת הפתיחות המכונה כיום שיטת קול. 1. ד4 ד5 2. פו3 פו6 3. ה3 לבן ממשיך בדרך כלל עם רד3, 0-0 ו-פבד2 ומנסה לפרוץ במרכז עם רגלי ה4. הפתיחה היא למעשה הגנה סלבית למחצה בהיפוך צבעים. בתשובה למסע ג5 עונה הלבן בדרך כלל ג3. שיטת קול הייתה נפוצה במחצית השנייה של שנות ה-20' ושנות ה-30'. קול עצמו שיחק כך משנת 1925 ועד מותו בשנת 1932, בנצחו משחקים רבים בשימוש בפתיחה זו, כולל מספר משחקי מופת. אחד המשחקים המפורסמים הוא קול-אוהנלון מתחרות ניצה בשנת 1930. http://www.chessgames.com/perl/chessgame?gid=1316498

שיטת קול זכתה לפופולריות רבה בארצות הברית, בזכות מאמציו של השחמטאי ג'ורג' קולטנובסקי  שנשאר נאמן לפתיחה זו במהלך הקריירה הארוכה שלו, וכתב מספר ספרים על הפתיחה. קולטנובסקי אמר שהוא שיחק את הפתיחה כמחווה לידידו קול, והיום יש שמכנים את הפתיחה קול-קולטנובסקי.

שיטת קול איבדה בהדרגה את מעמדה כאשר נמצאו הגנות טובות לשחור. תיאורית השחמט העכשווית מתייחסת לפתיחה כסולידית אך פסיבית. עקב מבנה הרגלים החזק, המיקום ההגיוני של הכלים והאסטרטגיה העומדת מאחורי הפתיחה, מלמדים פתיחה זו לשחמטאים מתחילים כדרך בטוחה לעבור בשלום את שלב הפתיחה ולהגיע למשחק מציעה שניתן להמשיך ולשחק אותו בצורה שקולה. עד היום רואים את שיטת קול לעיתים קרובות במשחקי חובבים ובתחרויות בבתי ספר, אך לא במשחקים מקצועניים. למרות זאת ישנם רבי-אמנים שממשיכים לשחק בפתיחה זו כגון פיה קרמלינג, סוזאן פולגאר וארטור יוסופוב שמעדיף לשחק ב3 ולהוציא את הרץ מ-ב-2, מהלך שקרוי קול-צוקרטורט.

## קישורים חיצוניים

* מידע כללי

קטגוריה:שחמטאים בלגים
קטגוריה:אלופי בלגיה בשחמט
קטגוריה:שחמטאים שהשתתפו באולימפיאדת השחמט
קטגוריה:ילידי 1897
קטגוריה:נפטרים ב-1932
דנה ויס

**דנה ויס** (נולדה ב-4 במאי 1969) היא עיתונאית ומגישת טלוויזיה ישראלית. משמשת כפרשנית המדינית ומגישת "חדשות סוף השבוע" בחברת החדשות. בעבר הגישה את התוכנית "פגוש את העיתונות".

## ביוגרפיה
[250px|ממוזער|דנה ויס מראיינת את [שגריר ארצות הברית בישראל, דייוויד פרידמן ליד בניין השגרירות החדש, כשבוע לאחר העברת השגרירות לירושלים, מאי 2018]]

ויס נולדה בישראל, גדלה והתחנכה בירושלים. אביה, פרופ’ יוסף ויס, יוצא פולין, היה גינקולוג, ואמה, אמנית במקצועה, נולדה בהולנד.

לאחר שסיימה את שירותה הצבאי כקצינת חינוך, למדה לתואר ראשון במשפטים ובתקשורת באוניברסיטה העברית, הוסמכה כעורכת דין וסיימה תואר שני במשפטים.

את דרכה התקשורתית החלה בעיתון "חדשות" וערכה בו את מוסף הסטודנטים "איינשטיין". לאחר סגירת העיתון בשנת 1993, עברה לחברת החדשות של ערוץ 2, שם החליפה את הכתב לענייני משפט, גדעון סער. היא מילאה תפקיד זה במשך כעשר שנים. משנת 2002 הגישה סדרות תחקירים ותוכניות אקטואליה שונות.

בינואר 2006 הגישה את תוכנית התחקירים "אנטי-אנטיביוטיקה" שעסקה בצריכה מסיבית של אנטיביוטיקה, ובסוף אותה שנה הגישה סדרת תחקירי המשך "אנטי-וירוס", שחקרה מה קורה לגוף האדם בשיא עונת החורף, כשהשפעות ומתקפות הווירוסים בעיצומן. בשנת 2007 הגישה ויס תוכנית תחקירים בשם "מישהו עוקב אחריך".

משנת 2009 החלה להגיש את תוכנית האקטואליה "פגוש את העיתונות", באותה שנה גם יצרה והגישה את הסדרה הדוקומנטרית "הפרעת קשב – מדינה באבחון" העוסקת בהפרעות קשב וריכוז. בשנת 2010 יצרה והגישה את סדרת התחקירים "קריירה". במאי 2013 קודמה ויס בחברת החדשות של ערוץ 2 להיות מגישת חדשות סוף השבוע. כתוצאה מכך ב-25 במאי הגישה את התוכנית פגוש את העיתונות בפעם האחרונה. ב-20 ביולי 2017 הגישה ויס לראשונה את מהדורת החדשות המרכזית של חדשות 2 כמגישה מחליפה. משמשת כמגישה מחליפה באולפן שישי מעת לעת. היא השתתפה כמראיינת בכל פרקי העונה הראשונה של סדרת הטלוויזיה "צומת מילר".

בעבר לימדה בחוג לתקשורת במרכז הבינתחומי הרצליה.

## חיים אישיים
ויס נשואה לרפי (רפאל) טופז, נכדו של גדעון שוקן, והיא אם לשלושה בנים. מתגוררת עם משפחתה בשכונת רמת אביב בתל אביב.
אחיה הוא היזם והמנהל שי ויס, מנכ"ל חברת התעופה "וירג'ין אטלנטיק".

## קישורים חיצוניים

* 
* 
* 
* הכתבות והפרשנויות של דנה ויס ב-N12
* אדמית פרא, דנה לא נמה, באתר "רשימות"
*
*
*
*
*
*

## הערות שוליים

קטגוריה:עיתונאיות כותבות עברית
קטגוריה:סגל חדשות
קטגוריה:סגל רשת
קטגוריה:סגל חברת החדשות
קטגוריה:עורכות דין ישראליות
קטגוריה:עורכי דין ישראלים
קטגוריה:כתבים משפטיים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:מגישות חדשות ישראליות
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:רמת אביב: אישים
קטגוריה:ישראליות שנולדו ב-1969
קטגוריה:ישראלים שנולדו ב-1969
דגל אינגושטיה

**דגל [[אינגושטיה]]** אומץ רשמית בשנת 1994. הדגל מרוכב מטריסקל אדום על גבי רקע לבן, ושני פסים ירוקים בקצוות העליונים והתחתונים. 

לפי המסורת המקומית באינגושטיה, הטריסקל מסמל לא רק את השמש, אלא מייצג את היקום כולו ואת האחדות בין רוח העבר, ההווה והעתיד. הצבע האדום מסמל את המאבק של בני האינגוש להגנת מולדתם, הלבן מסמל את המחשבות הטהורות שלהם על אומתם והירוק מסמל את האסלאם. 

## קישורים חיצוניים
* 

קטגוריה:אינגושטיה
איגושטיה
איגושטיה
מראת פה

שמאל|ממוזער|100px| 
**מראת פה** או **מראה דנטלית** היא אביזר המשמש ברפואת שיניים. 

היא בנויה ממוט קצר שעליו מורכבת מראה קטנה ועגולה. למראה מספר תפקידים: היא מאפשרת ראייה בלתי ישירה לאזורים שבהם לרופא אין אפשרות לראייה ישירה, מיקוד קרני האור אל השן המטופלת, הרחקה של רקמות רכות, בדרך כלל הלחיים מהשן ולביצוע טרנסאילומינציה, הארת השן מהמנורה בעזרת המראה כדי לבחון את שקיפות השן. 

פרט לרופאי שיניים, עושים במראת פה שימוש גם מהנדסים, על מנת לאפשר ראייה במכשירים עם חלל מועט או בעייתי לראייה.
## קישורים חיצוניים

קטגוריה:רפואת שיניים: אביזרים, מכשירים ותרופות
קטגוריה:ציוד רפואי
פה
מאקה-מאקה (מיתולוגיה)

[שמאל|ממוזער|250px|דמותו של מאקה-מאקה, מגולפת ב[סקוריה אדומה באתר אורונגו]]
**מאקה-מאקה** הוא אל מרכזי במיתולוגיה הדתית של אי הפסחא. 

לפי האמונה מאקה-מאקה הוא יוצר האנושות, אל הפריון והאל הראשי של "כת איש הציפור". מאקה-מאקה משמש כנושא הציור בפטרוגליפים רבים שברחבי האי. 

בשנת 2008 החליט האיגוד האסטרונומי הבינלאומי לקרוא לכוכב לכת ננסי שנמצא ב-2005 בשם מאקה מאקה. שם זה ניתן לו בגלל שהתגלה בסמיכות לחג הפסחא, ומשום שאשתו של המגלה הייתה בהיריון באותה העת.

## קישורים חיצוניים

## הערות שוליים

קטגוריה:אי הפסחא
קטגוריה:מיתולוגיה פולינזית
קטגוריה:אוקיאניה: ארכאולוגיה